AlexejDobrolubov/national_council_slovak_2010 huggingface dataset:
3.schôdza NR SR - 3.deň - B.popoludní
Dátum: 2023-11-16
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

54. Ďakujem pekne, pán predsedajúci. No dovoľte aj mne reagovať na pani kolegyňu Remišovú. Ja som čakal, že sa dotkne aj ministerstva, ktoré ona samostatne riadila, a keďže hovorila o tom, že len my berieme a oni dávali, tak chcem pripomenúť pani ministerke, aké mali dopady ich vlády. Ja budem narábať s číslami, konkrétnymi. Vláda Slovenskej republiky za vašich čias, resp. vládne politické väčšiny v Národnej rade Slovenskej republiky na základe, že ste, zvýšenie daňového bonusu, valorizácia platov bez adekvátnych kompenzácií samosprávam, budem hovoriť za Banskobystrický samosprávny kraj, kedy ste tento kraj obrali o 24,3 milióna eur. Keď hovoríme krát osem, tak si viem predstaviť celkom slušnú sumu, o aké peniaze ste pripravili samosprávy, ktoré robia aktivity a projektové zámery v rámci celého Slovenska. Takisto sa vám podarila jedna neskutočná vec, pani kolegyňa Remišová, kedy ste ako ministerka nakontrahovali viacej finančných zdrojov, ako ste mali. Zazmluvnili ste viacej peňazí, ako ste mali na kôpke na prerozdelenie. A teraz žiadajú ministerstvá a robia korekcie a keď kolegovia aj z Progresívneho Slovenska sa pýtali, že či budeme podporovať školstvo, či budeme podporovať samosprávy, tak áno, ale korekcie, ktoré nám teraz pýta ministerstvo na vašich rozhodnutiach, tak napríklad na školu v Banskej Štiavnici musíme vrátiť 1,085 mil. Takže čakal som, že bude vecná diskusia k regionálnemu rozvoju z vašej strany, ale, žiaľ, sme sa jej nedočkali... (Prerušenie vystúpenia časomerom.)
3. schôdza NR SR - 3. deň - A. dopoludnia
Dátum: 2023-11-16
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

54. Ďakujem pekne, pán predseda. Vážený pán kolega Prostredník, ja budem reagovať na vaše vystúpenie dnešné aj včerajšie, ktoré ma vyrušilo na tejto pôde Národnej rady Slovenskej republiky. Poznám vás ako teológa a človeka, ktorý sedí v tejto Národnej rade pod krížom cyrilometodským ako základom tohto národa. Vy ste včera povedali jednu takú zásadnú vec, s ktorou nesúhlasíme vo vládnej koalícii, že ste uvažovali, že cirkvi treba preložiť z Ministerstva kultúry Slovenskej republiky pod ministerstvo spravodlivosti. To snáď nemyslíte vážne. Však si uvedomme to, že základ sloven... slovanského jazyka bol postavený na základe cirkvi Cyrila a Metoda a sú súč... a jazyk je súčasťou kultúry slovenského národa. To mňa vážne vyrušilo, že ste vy toto včera povedali, že chcete cirkvi presunúť pod ministerstvo spravodlivosti. Prosím vás pekne, kolegovia z Progresívneho Slovenska, nevnucujme rodinám, ako máme vychovávať svoje deti. Vy to všetko chcete cez tie vaše aktivity, ktoré ste tu dneska predniesli, vnútiť rodinám, ako máme vychovávať svoje deti. Ale nemyslím si, že celé Slovensko s vami súhlasí. A ja sa nepovažujem za ultrakonzervatívca, považujem sa akože som jeden z normálnych ľudí, ktorý vyrastal v rodine muža a ženy a v našich rodinách sa rozprávame o zlom aj o dobrom, aj to, čo hrozí našim deťom a vieme sa rozprávať. V každej normálnej rodine to funguje. Tak vás prosím, nevnucujme našim rodinám vaše názory. Ďakujem pekne. (Potlesk.)
3. schôdza NR SR - 2.deň - B. popoludní
Dátum: 2023-11-15
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

10. Ďakujem pekne, vážený pán predsedajúci, vážení páni ministri, kolegynka, dovoľte aj mne reagovať na vás. Vy ste nás vykreslili ako amatérov v oblasti kultúry a vedzte, že v tomto parlamente sedia ľudia, ktorí sa kultúre venujú celý svoj život, tak by som bol veľmi opatrný vo vašich vyjadreniach, ako ste vystúpili aj na programové vyhlásenie vlády za oblasť kultúry, pretože silno o tom komunikujeme. Je zaujímavé, že hovoríte o fondoch, že chceme sprehľadniť, akým spôsobom sa hospodári vo fondoch, akým spôsobom sa prerozdeľujú prostriedky. Je zaujímavé, že kritizujete vládu, ktorý bývalý jej člen vás menoval do rady fondu, to ešte Marek Maďarič, a toto mi celkom nie je jasné z vašej strany. My vieme tie procesy ako prebiehajú, mne vôbec nevadí, že sa súčasná ministerka chce venovať aj slovenskej tvorbe. Pán kolega Jarjabek to veľmi pekne povedal, že o RTVS sa môžme rozprávať, ale zoberme si, aká slovenská tvorba prebieha v RTVS a vôbec v Audiovizuálnom fonde. Takže ja by som ešte chcel povedať aj ohľadne toho, čo ste sa vymkli z tohto programového vyhlásenia vlády za oblasť kultúry. Pani ministerka hovorí o dialógu, tak, prosím vás, nezavádzajte verejnosť, že kultúra bude na konci nejakých hodnôt tejto vlády. Veľmi pekne v programovom vyhlásení venuje pozornosť pani ministerka revízii plánu obnovy, ktorého pani Milanová ani len nesiahla po ňom. Takisto aj program Slovensko. Veľmi dobre hovorí pani ministerka v programovom vyhlásení vlády, aj čo sa týka starostlivosti o zahraničných Slovákov. Áno, viem, že to je v sekcii ministerstva zahraničných vecí... (Prerušenie vystúpenia časomerom.)
3. schôdza NR SR - 1.deň - B. popoludní
Dátum: 2023-11-14
Poslanec: Malatinec, Roman (HLAS - SD)
Druh vystúpenia: Vystúpenie s faktickou poznámkou

153. Ďakujem pekne. Kolegovia, dovoľte aj mne reagovať na vystúpenie pána ministra. Viete, keď počúvam od vás ´arogancia moci´ a kým vystúpil pán minister, ja som si pozorne prečítal oblasť životného prostredia a ja vám poviem, čo je arogancia moci. Ja som zažil pána Budaja, ako pristupoval k ľuďom. My sme ako zástupcovia regiónu upozorňovali na problémy aj veľkých šeliem v rámci stredného Slovenska a prijal zástupcov starostov z regiónu. Urobil tlačovku, povedal, že so všetkým súhlasili a nič také sa neuskutočnilo. Viete, ja aj kolega Pollák hovorí o tom, že bude podporovať kanalizácie. Viete, keď vaša vláda zobrala samosprávam peniaze, tak sa vás pýtam, za čo tí starostovia majú urobiť projektovú prípravu a projektovú dokumentáciu na projekty? Neviete si uvedomiť to, že nemajú na to finančné zdroje? Ja som sa čudoval pani ministerke bývalej Remišovej, keď hovorí, že bubnujú tu, že tu ideme strieľať medvede a vlky. Ja mám pri všetkej úcte úctu k týmto zvieratám a chcem ich tu mať na Slovensku. Ale nikto z vás nehovorí o tom, že nám tu medvede zabíjajú na cestách a diaľniciach, 36 medveďov zabitých v rámci diaľnic a ciest. Tak isto, tak isto chcem reagovať na to, že pán minister venuje pozornosť kanalizáciám aj vodovodom, pretože na juhu stredného Slovenska my máme obce, kde nemajú vodovod a nemajú kanalizáciu. Viete, keď som bol na výbore Národnej rady, tak pán minister Vlčan si nedokázal, už to asi nedokončím, ospravedlňujem sa, prepáčte, inokedy.
33. schôdza NR SR - 2.deň - B. popoludní
Dátum: 2025-03-26
Poslanec: Majerský, František (KDH)
Druh vystúpenia: Vystúpenie s faktickou poznámkou

24. Ďakujem pekne, pán podpredseda. Peťo, to, že si zhrnul v podstate, čo v tom zákone chýba, a to, čo by tam malo byť, je jednoducho holý fakt. My dneska podľa mňa tým zákonom riešime to, aby peniaze z plánu obnovy neprepadli, ale povedzme si naozaj takú, takú úprimnú, taký úprimný pohľad do našej spoločnosti. Keď som bol v Spišskej Starej Vsi pri tej, pri tej vražde, kde mladý útočník zabil pani zástupkyňu a zabil svoju spolužiačku, tak som sa o tom rozprával s rodičmi, rozprával som sa aj s psychológmi, ktorí tam zasahovali, a bolo smutné skonštatovanie, že naozaj termín, termín, aby ste dobre počuli, k detskému psychológovi, k detskému psychiatrovi môže byť aj pol roka, pol roka. Naše deti, naša budúcnosť majú problémy. Majú problémy s tým, ako sa spoločnosť vyvíja, nevedia si niektoré veci sami vysvetliť a potrebujú odbornú pomoc, ale nemajú ju od koho dostať, lebo detských psychológov a na psychiatrov jednoducho nemáme. My ich nevieme zabezpečiť a týmto zákonom ich podľa mňa ani nezabezpečíme. Chýbajú nám a budú nám chýbať naďalej. A je to také zrkadlo aj do našej spoločnosti, aj do politiky, že my slovo debil, imbecil, psychopat používame ako normálne súčasť, my to tu používame ako keby sa normálne nechumelilo, my si tu nadávame, všetci to sledujú, veď to odniekiaľ ide. A je to aj naša vizitka, nás politikov. A je to chyba, že sa takto správame, lebo my sme obrazom toho, ako sa spoločnosť vyvíja. My si tu nadávame, my tu na seba rozprávame veci škaredé a deti to vidia... (Prerušenie vystúpenia časomerom.)
33. schôdza NR SR - 2.deň - A. dopoludnia
Dátum: 2025-03-26
Poslanec: Majerský, František (KDH)
Druh vystúpenia: Vystúpenie s faktickou poznámkou

105. Tomi, keď si tu vyznávajú všetci lásku, že kto má koho rád (smiech), nie, teraz naozaj odborne. Presne jak si povedal, reforma, keby aj prešla, bude narážať na to, že nám nefunguje operačné stredisko. To treba otvorene povedať, že toto sa musí zmeniť. To len, ako budú operátori vysielať, že nemajú jednotné OP postupy pri vysielaní RZP, RLP. Jedna zmena robí inak, druhá inak, súhlasím. A tam musí, pán minister, keď ste tu s nami ešte, tam musí, pán minister, prejsť reforma, reforma operačného strediska. Tá je kľúčová naozaj, aby sme znížili počet výjazdov, aby naozaj záchranky nechodili, kde majú. Toto musí urobiť operačné stredisko, s týmto mu reforma záchrannej zdravotnej služby, ktorú teraz riešime, nepomôže nijak. Čiže tam musí sa naozaj radikálne zmeniť veci, ktoré sú odborné a k čomu naozaj posádky majú byť vysielané, a už treba natvrdo aj povedať pacientovi, že nie k všetkému dostanú záchrannú zdravotnú službu, ako to je dodnes. K nie všetkému záchranná zdravotná služba príde. A naozaj pacienti, ktorí ju dennodenne zneužívajú, lebo takých pacientov máme, tak jednoducho za niektoré veci by si mali platiť. A teraz poďme k tomu štátu (povedané s pobavením) neideologickému. Ja som pracoval u všetkých druhov poskytovateľov, viem ich porovnať. Súhlasím s tebou, že ak sú nastavené dobre kritériá, je jedno, kto to bude mať. Ale nesúhlasím s tým, aby naozaj zo systému zdravotného poistenia sa tu vynášali peniaze. Napríklad záchranná služba Falck, to nebol slovenský majiteľ, to bola zahraničná firma, ktorá svoj zisk nenechávala na Slovensku, ale presúvala ho do zahraničia. Legendy o tom, ako sa dostali k výberkám a hlavne ako o nich prišli, sú neuveriteľné. To nie je na túto diskusiu. Ja som si naozaj myslel, že to je nereálne, že na Slovensku takto žijeme a takto fungujeme a že to dostali, a ja si myslím, že oni vtedy pochopili, že sú na Slovensku a nie sú v Dánsku, že u nás sa vyberá inak. U nás sa vyberá zle, takže... (Prerušenie vystúpenia časomerom.)
33. schôdza NR SR - 2.deň - A. dopoludnia
Dátum: 2025-03-26
Poslanec: Majerský, František (KDH)
Druh vystúpenia: Vystúpenie s faktickou poznámkou

95. Peťo, ďakujem za vystúpenie. To je to, čo sme sa bavili aj na začiatku, že diskusia mala byť tri mesiace. Prvé čítanie, druhé, mohli sme to rozobrať sprava-zľava, na to sme podľa mňa v Národnej rade, aby sme naozaj nielen čítali paragrafové znenie, ale zákon, ktorý pripravila vláda, mohli aj pripomienkovať, mohli mať k nemu aj vecné výhrady. A ja si myslím, že keby koalícia to myslela vážne s tou spoluprácou, tak by si niektoré naše návrhy aj osvojila. Lebo idú v prospech transparentnosti a v prospech vecí. Veď uvidíme zajtra, ako to celé bude prebiehať, aké pozmeňujúce návrhy prídu. My sme naozaj v tomto konštruktívni, lebo, ako zopakujem ešte raz, 90 % zákonov je dobrých, naozaj dobrých. Sú tam veci, ktoré výrazne zlepšia prežívanie pacientov. S čím mám ale problém, je to, ako sa to bude vyberať a kto to bude vyberať a ako to nakoniec celé dopadne. Lebo pre mňa je naozaj dosť smutné, že my dnes nevieme povedať, že to môže dopadnúť tak, že štát na konci dňa nebude mať ani jednu posádku. Čo je pre mňa akože nepochopiteľné. Štát, sa môže stať, že nebude mať ani jednu posádku. Lebo to výberko môže tak dopadnúť. A nebudeme si to vedieť ani vysvetliť, že táto vláda by s týmto nakoniec súhlasila. Lebo mohla riešiť aj iné. Mohla urobiť kritickú infraštruktúru. Nemuselo sa o niektoré body súťažiť. A tie tlaky, záujem o tento naozaj lukratívny biznis tu bol vždy a bude, lebo tým, že sa to súťaží na šesť rokov, tak záujmy veľkých hráčov prídu a myslím si, že aj toto výberové konanie budú o tom rozhodovať. Sám som na to zvedavý, ako to dopadne.
33. schôdza NR SR - 2.deň - A. dopoludnia
Dátum: 2025-03-26
Poslanec: Majerský, František (KDH)
Druh vystúpenia: Vystúpenie s faktickou poznámkou

40. Ďakujem pekne. Ja len naozaj nebudem už dlhšie k tomu hovoriť, lebo to, čo som chcel povedať k skrátenému, som povedal, že si to naozaj komunita ľudí, ktorí každý deň zachraňujú ľudské životy, nezaslúžila takú krátku diskusiu a že celá diskusia o tom, ako má pacient lepšiu šancu na prežitie, kto ho bude zachraňovať, aké to auto bude vybavené a všetky tie odborné veci, ktoré sme naozaj dnes v Národnej rade mali riešiť, sa strhne len na peniaze, biznis, záujmy a tá pachuť tam ostáva. Ja som naozaj z toho sklamaný, to som, viackrát som to hovoril, že si to, sami si koledujeme o prúser, lebo pripravovať reformu skoro cez osem rokov, ktorá naozaj prešla všetkými spoločnosťami, je napísaná, ja za seba hovorím, že je napísaná naozaj dobre a zlepší kvalitu prežívania našich pacientov, zvrhneme dnes len na výberové konania, je pre mňa naozaj nepochopiteľné a je to chybou, zopakujem ešte raz. Ja sa naozaj otvorene pýtam, prečo pán minister Taraba pol roka blokoval reformu záchrannej zdravotnej služby. Blokoval ju, viackrát to povedal a nič v nej nezmenil, odborne v nej nič nezmenil. Tak ide nám o pacienta, alebo o čo nám ide? A toto je pre mňa naozaj nepochopiteľné. Táto rozprava tu mala prebehnúť v prvom normálnom čítaní, v druhom mali sme vyladiť chyby, ktoré sú, nie sa o tom baviť takto, ako sa budeme baviť dnes. Je to škoda.
33. schôdza NR SR - 1.deň - B. popoludní
Dátum: 2025-03-25
Poslanec: Majerský, František (KDH)
Druh vystúpenia: Vystúpenie s faktickou poznámkou

194. Ďakujem pekne, pán podpredseda. Pán poslanec Valášek, si to v podstate vystihol všetko, ale, pán minister, ja vám chcem veľmi pekne poďakovať, že ste tento návrh tu doniesli, lebo je naozaj, ukazuje to, že si vieme plniť svoje záväzky voči Aliancii, aj ukazuje to, kto je agresor, lebo keby sme tam tých vojakov neposielali, ktorí majú chrániť, chrániť a pomáhať našim spojencom v Aliancii, tak by sme neukázali vlastne, na ktorej strane sme. A to je dôležité, ja som, ja s vami súhlasím, a preto budeme za to hlasovať. A ďakujem vám veľmi pekne.
33. schôdza NR SR - 1.deň - B. popoludní
Dátum: 2025-03-25
Poslanec: Majerský, František (KDH)
Druh vystúpenia: Vystúpenie s faktickou poznámkou

176. Ďakujem pekne. Pán Krúpa, pán poslanec Krúpa, čo sa týka tých národných, národných bezpečnostných jednotiek, to je prvá veľmi dobrá idea, ja musím naozaj aj pánovi ministrovi povedať, že inovatívna myšlienka do obrany, ktorá naozaj môže pomôcť hlavne s policajtmi, ale aj bývalými vojakmi, ktorí naozaj majú záujem ešte aktívne pracovať, ale ja si naozaj nemyslím, že tí žandári sú dobrá cesta. Akože toto nám naozaj problém v Policajnom zbore nevyrieši. Hej, toto sme boli kritickí dneska aj k ministrovi vnútra. Ak sa naozaj výrazne nezlepší, lebo vy tu hovoríte, že to sú, tie sú, tie peniaze, ktoré vy do toho chcete dať. Ja si myslím, že boli ste minister vnútra, a ja som, to teraz otvorene poviem, že dodnes na vás niektorí policajti v dobrom spomínajú, na vašu prácu a tak, že keď ten finan... keď ten rezort ministerstva vnútra nezafinancujeme tak, ako by sme mali zafinancovať, my tých nových policajtov do zboru nedostaneme. Jednoducho tisíceurový plat, tisícsto euro v čistom v Bratislave, v Košiciach a iných mestách, to nie je motivácia pre mladých policajtov, aby prišli do práce. A tí žandári vám to nevyriešia. Oni nemôžu mať také kompetencie, ani nebudú mať ako policajti, čiže budú tam len, nechcem povedať, že stáť, ale budú možnože nejaký odstrašujúci príklad, ale nebudú, nebudú môcť robiť to, čo robí bežný policajt, a preto si myslím, že ak máme niečo robiť, tak musíme naozaj výrazne, výrazne zlepšiť finančné hodnotenie Policajného zboru, aby sme ich dostali do Policajného zboru. Ale ten prvý nápad s tou národnou, to kvitujem, myslím si, že to bude dobrá cesta pre vojakov, ktorí sú vyslúžilí a chcú pomôcť krajine. Ďakujem.
30. schôdza NR SR - 2.deň - A. dopoludnia
Dátum: 2025-02-05
Poslanec: Majerský, František (KDH)
Druh vystúpenia: Vystúpenie s faktickou poznámkou

50. Ďakujem pekne. Pán minister, vo veľa veciach, ktoré ste vraveli, môžme súhlasiť, naozaj odrazovú čiaru nejakú máme, poďme sa venovať veciam, ktoré naozaj sú potrebné. Ale veľkosť, podľa mňa, politika a nás všetkých, ktorí sme tu, by sme nemali zabúdať aj na dobré veci, ktoré predchádzajúca vláda urobila. Lebo nemôžeme byť len kritickí k tomu, že sa urobilo veľa zlých vecí, ale urobili sa aj dobré veci. Keby sa nevybavili peniaze z plánu obnovy do zdravotníctva, tak dneska nemáme za čo stavať. Dneska nemáme za čo rekonštruovať nemocnice. To nie je zásluha tejto vlády, že sa dnes rekonštruujú nemocnice, že sa robia, stavajú nové nemocnice, robí sa, robí sa záchra... robia sa nové ambulancie záchrannej zdravotnej služby. To urobila predchádzajúca vláda. A ja som bol kritický k predchádzajúcej vláde, ale v tomto by som to vyzdvihol. Tú miliardu, ktorú sme do zdravotníctva dostali, a to treba byť vďačný. A ja budem rád, keď z tých peňazí, ktoré ste vraveli, že ste vybavili nové od pána podpredsedu Kmeca, pôjdu napríklad do Košíc na novú detskú nemocnicu, pôjdu do kardiocentier, pôjdu tam, kde majú byť. Ale treba byť naozaj veľkorysý a netreba zabúdať na predchádzajúcich, lebo treba byť aj kritický, ale treba na to aj poďakovať. Lebo je veľa, veľa riaditeľov nemocníc, ktorí to vybojovali, ale dnes tu už nie sú, dnes sú odvolaní zo svojich funkcií, celé oddelenia sú vymenené, prichádzajú noví ľudia a tí sa chvália tým perím. Takto to nefunguje. Netreba nikdy zabúdať na to aj to dobré, čo predchádzajúci spravili, lebo len tak sa dokážeme v zdravotníctve posúvať, krok za krokom. Tí, čo urobili dobrú vec, pokračujem v tej veci ďalej. Ja takisto, keď tu nebudete vy a príde tu iná vláda, tak nebudem hovoriť, že ste to tu zapálili alebo niečo také, ale budeme hovoriť, že čo ste aj dobré spravili, lebo ja si myslím, že ste urobili aj dobré veci a chcete urobiť dobré veci. Čiže buďme aj objektívni a hovorme o aj dobrých veciach, ktoré predchádzajúca vláda spravila, lebo ich aj niektoré urobila.
30. schôdza NR SR - 2.deň - A. dopoludnia
Dátum: 2025-02-05
Poslanec: Majerský, František (KDH)
Druh vystúpenia: Vystúpenie s faktickou poznámkou

26. Ďakujem pekne. Martin, podľa mňa si v tomto, čo si teraz previedol, je naozaj kus veľkej pravdy. Máme jeden koláč, naozaj všetci máme iba jeden koláč a ja zas nekritizujem v tomto odborárov, lebo súhlasím s pánom, s pánom Krajčím, že oni si plnia svoju robotu a robia si ju naozaj dobre. Len neviem si ja reálne predstaviť, že by takúto prácu si napríklad robilo odborové, odborári zo školstva. Viete si predstaviť, že by v jeden deň neprišli všetci učitelia do škôl? 800-tisíc detí, 800-tisíc detí by nemal kto učiť? Ale napriek tomu to tak neurobia, snažia sa rokovať slušne, ale dakedy naozaj neviem, v tomto my zlyhávame, že my berieme slušnosť ako slabosť. Nepočúvame tých ľudí, ktorí hovoria, že nám zlyháva školstvo, zlyháva nám vzdelávanie, a tí ľudia napriek tomu, ako si povedal, za aké peniaze robia, do tej práce denne chodia, učia naše deti, snažia sa zlepšiť to školstvo. A ja ťa chápem, Martin, čo si tým chcel povedať, lebo si školák, bojuješ za školákov a tvoje rozhorčenie je správne. Sme tu jedna krajina a malo by to tak aj byť. V tomto nekritizujem odborárov, ako som povedal na začiatku, lebo si plnia tú robotu, ale musíme sa zamyslieť nad tým, že tu nie sme len sami. Sú tu aj školstvo, sú tu aj kopec iných profesií, ktorí by všetci chceli mať peniaze, ako majú v Čechách a v Nemecku, ale ich nemajú a ani ich mať nikdy nebudú. To je ten najväčší problém. Ďakujem ti, Martin, za tvoje vystúpenie.
30. schôdza NR SR - 2.deň - A. dopoludnia
Dátum: 2025-02-05
Poslanec: Majerský, František (KDH)
Druh vystúpenia: Vystúpenie s faktickou poznámkou

14. Ďakujem pekne. Pán kolega Dvořák, pardon, pán kolega Szalay, ospravedlňujem sa, zareagujem. K tej prvej veci súhlasím, to ste mali úplne pravdu, ale musím naozaj zareagovať aj na vzdelávanie sestier, lebo to nesúhlasím s týmto, čo ste vraveli. Lebo dnes majú sestry, zdravotnícki pracovníci nazbierať 50 kreditov za päť rokov. Za päť rokov. To znamená, že to je jeden seminár do roka. Čiže ak by to sestry dnes nemali, ale aj iní zdravotnícki pracovníci, tak by sa nevzdelávali. Nemusí to robiť len komora sestier, môžu si to robiť na svojich oddeleniach a na iných veciach. Čiže v tomto nesúhlasím a ja si myslím, že to vzdelávanie je dôležité. Toto nie je kameň, na čom majú sestry odchádzať do Česka alebo do iných krajín. S týmto problém určite nie je. Problém je úplne niekde inde. Že tu nemajú dobre podmienky na prácu, že sú preťažené, unavené a nevytvárame im podmienky ani finančné a ani materiálno-technické. Lebo v zahraničí robia v úplne iných podmienkach, s úplne iným materiálom a v úplne inom kolektíve, ktorý je širší, pružnejší a väčší. V zahraničí si sestry vážia. U nás je problém s tým, že si sestry nevážime. Ja s vami súhlasím, čo ste povedali, že keby mali sestry takú jednu Visolajskú, tak by sa tuná inak bavilo, lebo je ich obrovský počet, ale sú to ženy, ktoré, sú to matky živiteľky a videli sme, ako sa párkrát v minulosti stalo, keď štrajkovali, keď pred úradom vlády, ako sa s nimi pozametalo. A ja chápem, že sa oprávnene boja, lebo väčšina z nich sú to matky samoživiteľky alebo sú to matky, ktoré majú deti a živia svoje deti. Boja sa, čo by bolo. Nemajú takú silu, ako majú lekárske odborové združenia. To treba otvorene povedať. Ale napriek tomu si myslím, že svoju prácu vykonávajú... (Prerušenie vystúpenia časomerom.)
30. schôdza NR SR - 1.deň - B. popoludni
Dátum: 2025-02-04
Poslanec: Majerský, František (KDH)
Druh vystúpenia: Vystúpenie s faktickou poznámkou

50. Ďakujem pekne, pán predsedajúci. Ďakujem kolegom za vaše faktické pripomienky. Myslím si, že tým, ktorí sa zdravotníctvu venujeme, naozaj ide o vec. Teraz naozaj ide politika absolútne bokom. Vždy sme to tu hovorili, že hociktorý minister zo zdravotníctva za nami príde a bude chcieť potrebovať pomoc, sme tu, bavíme sa vecne, lebo zdravotníctvo nie je hlasácke, smerácke, ale je všetkých pacientov v tejto krajine a oni potrebujú vedieť, ako to zdravotníctvo bude smerovať a kam pôjde. Čiže to, že niektorí tú možnosť nevyužívajú, nie je moja chyba, my sme tu a stále tu budeme. Ale ešte raz zopakujem, sme pripravení podporiť skrátené legislatívne konanie, budeme mať pozmeňováky k niektorým veciam, lebo je tam naozaj veľmi veľa dobrých vecí, ktoré môžu slovenské zdravotníctvo zlepšiť, ale sú tam veci, ktoré si nemyslím, že v dnešnej situácii, aká je, ani po auditoch, ktoré neboli vykonané, a ani nevieme, ja sa pýtam a som sa na to pýtal aj pána ministra, že nevieme urobiť reálne kontroly v nemocniciach, tak ako chceme potom, čo ich budeme všetky zatvárať, kontrolovať alebo neviem, ja si to neviem ani reálne predstaviť, keď dnes nevieme urobiť kontrolu v súkromnej nemocnici ani v štátnej. Čiže poďme z kratšej cesty. Naozaj poďme postupne niektoré veci naozaj zlepšovať, lebo sa to nedá urobiť tak, že dnes ste tu, obrovský tlak na vás, keď to nezmeníte, neviem, čo nastane. Zdravotníctvo potrebuje naozaj poctivú, poctivú, poctivú, poctivú prácu a naozaj ľudí, ktorí tomu zdravotníctvu chcú odovzdať všetko a veriť tomu. A ja si myslím, že aj v tomto pléne je veľa ľudí, ktorým ide naozaj o vec, ide im konkrétne o vec a nie sú nikým platení. A takisto ako ja nie som nikým platený, okrem Národnej rady Slovenskej republiky, tak nie sú platení nikým iným. Ďakujem pekne.